ช่วยสรุปบทความ เจตนาเกี่ยวกับกรรมต่อเนื่อง พระมนูเวทย์วิมลนาท (มนูเวทย์ สุมาวงศ์)
"บางทีกรรมที่กระทำขึ้นนั้น ไม่ได้กระทำขึ้นโดยเจตนาต่อกรรมนั้นเอง ... หากเจตนาต่อกรรมอีกอันหนึ่งซึ่งเกี่ยวเนื่องติดต่อกัน  ในการที่เราเจตนาต่อผลอันหนึ่ง  เราย่อมเจตนาต่อต้นเหตุที่จะให้ผลนี้สำเร็จด้วย  ถึงแม้ว่าต้นเหตุนั้น ๆ พึงน่ารังเกียจหรือไม่พึงปรารถนาเพียงไรก็ดี  สมมุติว่าเราฆ่าบุคคลผู้หนึ่งเพื่องชิงทรัพย์ เราย่อมมีเจตนาต่อความตายของเขา  ถึงแม้ว่าเราอาจะมีความเสียใจอย่างแท้จริงในการที่จำต้องฆ่าเขาก็ดี  ในทำนองเดียวกันเจตนาที่หวังต่อผลอันหนึ่ง  ไม่แต่จะครอบไปถึงต้นเหตุที่จะให้ผลนั้นบังเกิดเท่านั้น  แต่ยังครอบตลอดไปถึงผลอันใกล้ชิดติดต่อกับผลที่เจตนานั้นด้วย  ยกตัวอย่างเช่น  ก. มีความโกธรเคือง ข. จึงเอายาพิษอย่างแรงใส่ลงไปในตุ่มน้ำสำหรับรับประทานที่บ้าน ข.  โดยเจตนาจะให้ ข.ดืมน้ำนั้นตาย  สมมุติว่าที่บ้าน ข. มีตุ่มน้ำรับประทานแต่ตุ่มเดียว และ ข. มีบุตรภริยาอยู่ด้วย  ข. และบุตรภริยาได้ดื่มน้ำนั้นแล้วถึงแก่ความตาย  ดังนี้ต้องถือว่า ก. ได้มีเจตนาที่จะฆ่าบุตรและภริยาของ ข. ด้วย  อันที่จริง ก. หาได้มีเจตนาจะให้บุตรและภริยาของ ข.ถึงแก่ความตายด้วยไม่  หากแต่ความตายของ ข. และบุตรภริยา ข. เกี่ยวข้องติดต่อกันจะแยกออกจากกันไม่ได้  จึงถือว่าเป็นการกระทำที่อยู่ในขอบเขตแห่งเจตนาเดิมของ ก."
บางครั้งกรรมที่ทำนั้นไม่ได้เกิดจากเจตนาต่อกรรมนั้นเอง เมื่อเรามีเจตนาต่อผลอันหนึ่ง เราก็เจตนาต่อต้นเหตุที่จะให้ผลนี้สำเร็จด้วย ถึงแม้ว่าต้นเหตุนั้นจะน่ารังเกียจหรือไม่พึงปรารถนาเพียงไรก็ดี ตัวอย่างเช่น เมื่อฆ่าบุคคลเพื่อทรัพย์,เราก็เจตนาต่อความตายของเขา แม้จะมีความเสียใจก็ตาม เจตนาที่หวังผลหนึ่งไม่ได้ครอบคลุมแค่ต้นเหตุ แต่ยังครอบตลอดไปถึงผลที่เกี่ยวข้อง ยกตัวอย่างเช่น เมื่อมีความโกธรเคือง ใส่ยาพิษในตุ่มน้ำที่บ้านเพื่อให้บุคคลหนึ่งดื่มแล้วกระทบไปถึงบุตรและภรรยาตายด้วย ต้องถือว่ามีเจตนาฆ่าบุตรและภรรยา การกระทำที่อยู่ในขอบเขตแห่งเจตนาและผลที่เกี่ยวข้องต่อกันแยกจากกันไม่ได้
ประมวลกฎหมายอาญา,ความรู้พื้นฐานกฏหมาย,ประมวลกฎหมายวิธีพิจาณาความอาญา(วิอาญา)